b"\n_START_ARTICLE_\nMatr\xc3\xa0s Kjeldahl\n_START_PARAGRAPH_\nEl matr\xc3\xa0s Kjeldahl \xc3\xa9s un matr\xc3\xa0s de forma de pera i coll llarg, dissenyat pel qu\xc3\xadmic dan\xc3\xa8s Johan Kjeldahl. \xc3\x89s emprat per a efectuar digestions i mineralitzacions de subst\xc3\xa0ncies, essent la m\xc3\xa9s important la determinaci\xc3\xb3 del nitrogen total d'una mostra._NEWLINE_Va ser dissenyat per Johan Gustav Kjeldahl per tal de resoldre un problema relacionat amb la cervesa. L'empresa cervesera danesa Carlsberg necessitava un qu\xc3\xadmic i va escollir, l'aleshores jove, Kjeldahl. En el seu lloc, Kjeldahl s'interess\xc3\xa0 en el contingut de prote\xc3\xafna dels cereals (b\xc3\xa0sicament ordi) utilitzat per a fer la cervesa que en ess\xc3\xa8ncia significava con\xc3\xa8ixer la quantitat de nitrogen que tenien les mostres. Va desenvolupar un m\xc3\xa8tode de determinaci\xc3\xb3 del nitrogen m\xc3\xa9s senzill del que, aleshores, utilitzaven Gay-Lussac i Justus von Liebig. El m\xc3\xa8tode de Kjeldahl va poder generar ions amoni quantitativament. La soluci\xc3\xb3 aleshores es dilu\xc3\xafa i es transferia a un aparell simple de destil\xc2\xb7laci\xc3\xb3 el qual inclo\xc3\xafa el matr\xc3\xa0s de coll llarg que va passar a portar el seu nom."